Fl-eqqel tas-sitwazzjoni tal-Coronavirus fl-Ewropa, li kull ma jmur qed titqies bħala emerġenza serja, jispikkaw ukoll mumenti umoristiċi. Filmat li wasal għand TVM juri għadd ta’ persuni f’supermarket fi Spanja, li marru jixtru bil-boroż tal-plastik f’rashom, x’aktarx għax ma kellhomx maskra. Dan anki jekk l-awtoritajiet tas-saħħa mhumiex jagħtu parir lin-nies biex jilbsu l-maskri meta joħorġu. Mhux biss, iżda l-boroż tal-plastik m’għandhom qatt jintlibsu biex jgħattu wiċċ dak li jkun minħabba r-riskju li wieħed jifga.